Foto: U.S. Air Force AQSh boshchiligidagi xalqaro koalitsiya aviatsiyasi Suriyaning Daur-az-Zor viloyatidagi As-Susa shahri tinch aholisiga zarbalar berdi. Oqibatda halok bo‘lganlar va jarohat olganlar bor, deb ma’lum qildi SANA axborot agentligi. “Xalqaro koalitsiya aviatsiyasi Abu-Kamol yaqinidagi As-Susa shahridan IShID terrorchilari zulmi va koalitsiyaning pala-partish aviazarbalaridan cho‘l tomon qochayotgan tinch aholiga zarba berdi. Bu esa ko‘plab qurbonlar va jarohatlanganlarga olib keldi”, deb aytilgan xabarda.